als_Latn dik_Latn sag_Latn
HOLANDË – Kapet nga policia holandeze autori i vrasjes së dy vëllezërve Tola, ndodhur më 15 janar në Roterdam. Mediet holandeze raportojnë se policia ka vënë në pranga një 26-vjeçar shqiptar, i dyshuar kryesor për vrasjen e Florenc dhe Glevis Tola në shtëpinë e tyre.
Autori i ngjarjes u gjet në Kasteelweg pas shkëmbimit të zjarrit në shtëpinë e dy vëllezërve nga Elbasani. I arrestuari, emri i të cilit nuk bëhet i ditur, një ditë më parë është paraqitur para togave të zeza, të cilët kanë lënë në burg të riun shqiptar.
Policia tha se ka prova që ai është përfshirë në shkëmbimin e zjarrit kundër dy vëllezërve. Në këtë ngjarje mbeti i plagosur një tjetër i ri shqiptar, i identifikuar si Serxhio Piku. Ndërkohë që nuk dihet me saktësi, nëse dëshmia e tij ka ndihmuar në identifikimin e 26-vjeçarit të arrestuar.
Autoritetet holandeze vijojnë ndërkohë hetimet për të zbardhur motivet e vrasjes së dyfishtë. Florenc Tola, 30 vjeç kishte hyrë në Holandë 3 ditë përpara se të vritej. Ndërsa, Glevisi 26-vjeçar, kishte disa muaj që jetonte në Roterdam së bashku me vëllanë më të madh.
Por mbetet e paqartë koha kur kanë mbërritur në Holandë dy vëllezërit, pasi herën e fundit Glevis u pa në Belgjikë, ndërsa Florenci në Austri. Dyshohet se krimi ka lidhje me pazaret e trafikut ndërkombëtar të drogës.
Lidhjet e vëllezërve me drogën
Pas dyshimeve se ata kishin lidhje me rrjetin e trafikut të kokainës në Xibrakë të Elbasanit, mediat holandeze shkruajnë se dy vëllezërit kishin kontakte të shumë në Amerikën Latine.
Gjithnjë sipas mediave holandeze, vëllezërit ishin të njohur për policinë vendase për përfshirje në trafikun e lëndëve narkotike. Kohët e fundit ata dyshohet se kishin lidhje të shpeshta me Amerikën Latine. Ata dyshohet gjithashtu se kishin lidhje edhe me një rrjet trafikantësh bullgar në Roterdam, aty ku edhe u gjetën të vrarë.
Këto dyshime lindën pas hetimeve në banesën e tyre, ku u gjet edhe një shtetas bullgar me precedentë penal për trafik droge. Sipas policisë holandeze, fakti që dy vëllezërit ishin nga Elbasani, pikërisht nga qyteti ku u zbulua edhe laboratori i kokainës hedh më tepër dyshime se ata mund të kenë qenë dy prej anëtarëve të grupit.
Udhëtimet e viktimave në Shqipëri
Për herë të fundit, Glevi Tola ka hyrë në Shqipëri nga Belgjika më datë 31 korrik të vitit të kaluar. Pasi ka qëndruar vetëm disa orë ai është larguar sërish në të njëjtën ditë nga Shqipëria.
Ndërsa vëllai i tij Florenc Tola, sipas të dhënave të sistemit TIMS, rezulton se ka hyrë në Shqipëri nga Pika Kufitare e Kakavijës më datë 10 janar 2015 dhe është larguar drejt Austrisë nga Rinasi tre ditë më pas, më 13 janar 2015.
Bëhet e ditur se dy vëllezërit, kohët e fundit kishin bërë edhe ndryshime në gjeneralitetet e tyre, ku rezulton se Florenc Tola, njihej zyrtarisht me mbiemrin e ndryshuar në Bahiti, ndërsa vëllai i vogël nga Glevis Tola në Levi Tola. Dy viktimat kane qenë banorë të lagjes “Çlirimi” në Elbasan. Familjarët e tyre janë njoftuar për ngjarjen dhe kanë hapur dyert e mortit, ndërsa janë në pritje të trupave të djemve.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn